Legal Document

Category: 233

Text:
76. ΑΠΟΦΑΣΗ ΓΕΝΙΚΟΥ ΓΡ ΑΜΜΑΤΕΑ ΥΠΟΥΡΓΕΙΟΥ ΕΡΓ ΑΣΙΑΣ Αριθ. 50937 της 15/23 Σεπτ. 1992 (ΦΕΚ Β' 574) Τροποποίηση Κανονισμού χορηγήσεως Χρηματικού Βραβείου. Έχοντας υπόψη: α)Τις διατάξεις του άρθρ. 5 του Νόμ. 3467/55 «περί τροποποιήσεως και συμπληρώσεως της περί Εργατικής Εστίας Νομοθεσίας». β)Τις διατάξεις των άρθρ. 1, 2 και 5 του Νόμ. 678/77 «περί τροποποιήσεως και συμπληρώσεως των διατάξεων περί Οργανισμού Εργατικής Εστίας και άλλων διατάξεων». γ)Τις διατάξεις της παρ. 12 του άρθρ. 11 του Νόμ. 1414/1984 «Εφαρμογή της ισότητας των φύλων στις εργασιακές σχέσεις και άλλες διατάξεις». δ)Τις αποφάσεις τις οποίες έλαβε το Διοικητικό Συμβούλιο του οργανισμού Εργατικής Εστίας, κατά τις από 3.6.1992 και 25.6.1992 συνεδριάσεις του. ε)Την αριθ. 80386/1990 κοινή απόφαση των Υπουργών Προεδρίας της Κυβέρνησης και Εργασίας «περιορισμός των υπογραφών στα διοικητικά έγγραφα». στ)Την αριθ. 100919/22.11.90 απόφαση του Υπουργού Εργασίας, για τη μεταβίβαση αρμοδιοτήτων, αποφασίζουμε: Εγκρίνουμε τον προτεινόμενο από το Δ.Σ. του Οργανισμού Εργατικής Εστίας Κανονισμό Χορηγήσεως Χρηματικού Βραβείου σε σπουδαστές, σπουδάστριες, φοιτητές και φοιτήτριες, ο οποίος έχει ως εξής: Κανονισμός Χορηγήσεως χρηματικού βραβείου Δικαιούχοι Άρθρ.1.-Δικαιούχοι του χρηματικού βραβείου είναι: 1.α)Οι σπουδαστές - σπουδάστριες και φοιτητές φοιτήτριες των Ανωτέρων και Ανωτάτων Δημοσίων Σχολών της Χώρας εφόσον οι ίδιοι ή οι γονείς, ή οι σύζυγοι αυτών μέσα στην κρίσιμη εκπαιδευτική περίοδο, εργάσθηκαν στην Ελλάδα με σχέση εξαρτημένης εργασίας ιδιωτικού δικαίου ή ήταν συνταξιούχοι ή έπαιρναν επίδομα αναπροσαρμογής, ασθένειας ή ανεργίας ή εργατικού ατυχήματος. "β)Το χρηματικό βραβείο χορηγείται σε άτομα με ειδικές ανάγκες με ποσοστό αναπηρίας τουλάχιστον 67% (και ως τέτοια νοούνται κωφάλαλοι, οι έχοντες βαρειά νοητική καθυστέρηση, οι πάσχοντες από μεσογειακή αναιμία, σπαστικοί, οι νεφροπαθείς που Σελ. 68,266 Τεύχος 1292 - Σελ. 100 κάνουν αιμοκάθαρση, τετραπληγικοί - παραπληγικοί, ακρωτηριασμένοι) σε τυφλούς και το συνοδό τους, στο προσωπικό του Υπουργείου Εργασίας, καθώς και στο προσωπικού και τους συνταξιούχους του Οργανισμού Εργατικής Εστίας μόνον όταν οι ίδιοι είναι φοιτητές ή σπουδαστές ανεξάρτητα αν πληρώνουν εισφορές υπέρ Εργατικής Εστίας". Το εδάφ. β' τροποποιήθηκε ως άνω από την παρ. 1 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. «γ)Απαραίτητος προϋπόθεσις για τη χορήγηση του χρηματικού βραβείου στις άνω κατηγορίες, πλην αυτών που ανήκουν στην παρ. 1 εδάφ. β' είναι η καταβολή των υπέρ του Οργανισμού Εργατικής Εστίας αντιστοίχων εισφορών για το χρόνο που εργάσθηκαν μέσα στην εκπαιδευτική περίοδο ή πριν την συνταξιοδότησή τους ή την επιδότησή τους». Το εδάφ. γ' τροποποιήθηκε ως άνω από την παρ. 2 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. 2.(Καταργήθηκε από την παρ. 3 της 50527/728 Ιουν. 1995 (ΦΕΚ Β' 565) διόρθ. σφαλμ. στο ΦΕΚ Β' 750 /31-8-1995, απ. Υπ. Εργασίας). Εξαιρούνται όσοι: α.Σπουδάζουν με έξοδα του Ελληνικού Δημοσίου ή Ιδρυμάτων ή Νομικών Προσώπων Δημοσίου Δικαίου ή Ιδιωτικού Δικαίου (Ν.Π.Δ.Δ. ή Ν.Π.ΙΔ.) ή Οργανισμών Κοινής Ωφελείας. β.Σπουδάζουν εκτός της Ελληνικής Επικράτειας. γ.Έχουν πτυχίο από άλλη Ανωτέρα ή Ανωτάτη Δημόσια Σχολή και έχουν πάρει χρηματικό βραβείο από τον Οργανισμό Εργατικής Εστίας. 421 15.Β.α.76 Οργανισμός Εργατικής Εστίας Προϋποθέσεις Άρθρ.2.-Το χρηματικό βραβείο χορηγείται με τις κατωτέρω προϋποθέσεις: 1.Σε σπουδαστές - σπουδάστριες, φοιτητές και φοιτήτριες που εργάζονται οι ίδιοι εφόσον: α)Έχουν πραγματοποιήσει κατά τη χρονική περίοδο από 1ης Σεπτεμβρίου μέχρι 31 Αυγούστου 100 τουλάχιστον ημέρες εργασίας στην ασφάλιση. «β)Έχουν πετύχει σε όλα τα μαθήματα και έχουν προαχθεί ή έχουν περατώσει τις σπουδές τους στην πρώτη εξεταστική περίοδο με βαθμό 5-10 ή στην δεύτερη εξεταστική περίοδο με βαθμό 6,5-10». Το εδάφ. β' τροποποιήθηκε ως άνω από την παρ. 4 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. 2.Σε σπουδαστές - σπουδάστριες, φοιτητές και φοιτήτριες τέκνα ή συζύγους εργαζομένων εφόσον: "α)Ο πατέρας ή η μητέρα, ο σύζυγος ή η σύζυγος, παντρεμένων σπουδαστών - σπουδαστριών, φοιτητών - φοιτητριών έχει πραγματοποιήσει κατά την χρονική περίοδο από 1ης Σεπτεμβρίου μέχρι 31 Αυγούστου, 150 τουλάχιστον, ημέρες εξαρτημένης εργασίας ιδιωτικού δικαίου στην ασφάλιση". Το εδάφ. α' τροποποιήθηκε ως άνω από την παρ. 5 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. "β)Έχουν πετύχει σε όλα τα μαθήματα και έχουν προαχθεί ή έχουν περατώσει τις σπουδές τους στην πρώτη εξεταστική περίοδο με βαθμό 5,5-10 ή στην δεύτερη εξεταστική περίοδο με βαθμό 7-10". Το εδάφ. β' τροποποιήθηκε ως άνω από την παρ. 6 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. 3.Σε σπουδαστές - σπουδάστριες, φοιτητές - φοιτήτριες συνταξιούχους και επιδοματούχους ή τέκνα γονέων συνταξιούχων και επιδοματούχων, ή συζύγους συνταξιούχων και επιδοματούχων, εφ' όσον: α)Οι ίδιοι ή οι γονείς ή οι σύζυγοί τους παίρνουν σύνταξη ή επίδομα αναπροσαρμογής το λιγότερο για 150 ημέρες κατά την χρονική περίοδο από 1 Σεπτεμβρίου μέχρι 31 Αυγούστου εάν πριν από τη συνταξιοδότησή τους ή την έναρξη καταβολής του επιδόματος αναπροσαρμογής ήταν εργαζόμενοι με σχέση εξηρτημένης εργασίας ιδιωτικού δικαίου και κατέβαλαν τις υπέρ του Οργανισμού Εργατικής Εστίας εισφορές. β)Πληρούν την προϋπόθεση του εδαφ. β' της παρ. 2. 4.Σε εργαζόμενους σπουδαστές - σπουδάστριες, φοιτητές - φοιτήτριες πολύτεκνους ή παιδιά πολυτέκνων, εφόσον: α)Κατά την περίοδο από 1 Σεπτεμβρίου μέχρι 31 Αυγούστου έχουν πραγματοποιήσει 80 τουλάχιστον ημέρες εξαρτημένης εργασίας ιδιωτικού δικαίου στην ασφάλιση. β)Πληρούν την προϋπόθεση του εδαφ. β' της παρ. 1. 5.Σε σπουδαστές - σπουδάστριες, φοιτητές - φοιτήτριες, συνταξιούχου και επιδοματούχους, πολυτέκνους ή παιδιά πολυτέκνων εφόσον: α)Έχουν συνταξιοδοτηθεί ή παίρνουν επίδομα αναπροσαρμογής από εξαρτημένη εργασία ιδιωτικού δικαίου το λιγότερο για 100 ημέρες κατά τη χρονική περίοδο από 1 Σεπτεμβρίου μέχρι 31 Αυγούστου και β)Πληρούν την προϋπόθεση του εδαφ. β' της παρ.2  6.Οι σπουδαστές - σπουδάστριες, φοιτητές - φοιτήτριες, παιδιά γονέων εργαζομένων ή συνταξιούχων ή επιδοματούχων πολυτέκνων, εφόσον: α)Οι γονείς τους έχουν πραγματοποιήσει 100 τουλάχιστον ημέρες εξαρτημένης εργασίας ιδιωτικού δικαίου, στην ασφάλιση, κατά τη χρονική περίοδο από 1 Σεπτεμβρίου μέχρι 31 Αυγούστου. β)Οι γονείς τους έχουν συνταξιοδοτηθεί ή παίρνουν επίδομα αναπροσαρμογής από εξαρτημένη εργασία, κατά τη χρονική περίοδο από 1 Σεπτεμβρίου μέχρι 31 Αυγούστου, για 100 τουλάχιστον ημέρες, στις οποίες υπολογίζονται και οι ημέρες εργασίας που τυχόν πραγματοποίησαν στην ασφάλιση. γ)Πληρούν την προϋπόθεση του εδαφ. β' της παρ. 2. 7.Όπου στον παρόντα Κανονισμό αναφέρονται «ημέρες εργασίας» στον αριθμό τους συνυπολογίζονται και οι ημέρες επιδοτήσεως για ανεργία ή ασθένεια ή εργατικό ατύχημα. «Οι σπουδαστές - στριες, φοιτητές - τριες που είναι άτομα με ειδικές ανάγκες με ποσοστό αναπηρίας τουλάχιστον 67% (ως τέτοια νοούνται κωφάλαλοι, οι έχοντες βαρειά νοητική καθυστέρηση, οι πάσχοντες από μεσογειακή αναιμία, σπαστικοί, οι νεφροπαθείς που κάνουν αιμοκάρθαση, τετραπληγικοί - παραπληγικοί, ακρωτηριασμένοι) τυφλοί, συνοδός τυφλού, υπάλληλοι του Υπουργείου Εργασίας και ΟΕΕ καθώς και συνταξιούχοι του ΟΕΕ, εκτός των άλλων προϋποθέσεων θα πρέπει κατά την κρίσιμη εκπαιδευτική περίοδο να ανήκουν στις ανωτέρω κατηγορίες». Το μέσα σε « » εδάφιο προστέθηκε από την παρ. 7 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. (Μετά τη σελ. 68,226) Σελ. 68,267 Τεύχος 1292 - Σελ. 101 422 Οργανισμός Εργατικής Εστίας 15.Β.α.76 Απαιτούμενα δικαιολογητικά Άρθρ.3.-1.1)Αιτήσεις για τη χορήγηση της υπό του παρόντος Κανονισμού προβλεπόμενης παροχής υποβάλλονται υπό των ενδιαφερομένων σε οποιαδήποτε από τις Υπηρεσίες του Οργανισμού που λειτουργούν στη Χώρα. 2)Με τις αιτήσεις, επί ειδικού εντύπου της Υπηρεσίας, συνυποβάλλονται και όλα τα υπό του Κανονισμού προβλεπόμενα δικαιολογητικά. Ειδικότερα οι ενδιαφερόμενοι υποχρεούνται να προσκομίσουν κατά την κατάθεση της αιτήσεως και τα Δελτία Ασφαλιστικής Ταυτότητας Εργαζομένου (Δ.Α.Τ.Ε.) με επικολλημένα τα ένσημα ή τα Μηχανογραφημένα έντυπα, ενημερωμένα με τις ημέρες εργασίας, μέχρι και την τελευταία ημέρα που εργάστηκαν πριν από τη λήξη της καθορισμένης εκπαιδευτικής περιόδου. 3)Ο έλεγχος των δικαιολογητικών και των Δ.Α.Τ.Ε. θα γίνεται κατά το χρόνο υποβολής της αιτήσεως από τον υπάλληλο που τα παραλαμβάνει ο οποίος συντάσσει και υπογράφει σχετική έκθεση, σφραγίζει τα Δ.Α.Τ.Ε. και σημειώνει επί του ειδικού χώρου της αιτήσεως πέραν του χαρακτηρισμού αυτής ως αποδεκτής ή απορριπτέας, ενυπογράφως, και τα τυχόν ελλείποντα δικαιολογητικά, κρατώντας φωτοτυπίες των Δ.Α.Τ.Ε. 4)Ακολούθως η αίτηση και τα δικαιολογητικά ελέγχονται εφόσον υπηρετούν στην συγκεκριμένη τουλάχιστον 2 υπάλληλοι και από δεύτερο υπάλληλο της υπηρεσίας κατά την αυτήν ως άνω διαδικασία. 5)Μετά τους άνω 2 ελέγχους ή μόνο τον πρώτο έλεγχο στις περιπτώσεις εκείνες που υπηρετεί μόνον ένας υπάλληλος στη συγκεκριμένη υπηρεσία ή τυχόν, οι πλέον του ενός υπηρετούντες υπάλληλοι απουσιάζουν εκ της υπηρεσίας για οποιοδήποτε λόγο, η αίτηση, τα δικαιολογητικά και οι φωτοτυπίες των Δ.Α.Τ.Ε., επικυρωμένες αμέσως στην αρμόδια περιφερειακή υπηρεσία του Οργανισμού, και συγκεκριμένα διαβιβάζονται: α)Στην Κεντρική Υπηρεσία του Οργανισμού στην Αθήνα από τις περιοχές: Αττικής και των Νομών Βοιωτίας, Φθιώτιδος, Φωκίδος, Ευβοίας, Πειραιώς, Κυκλάδων, Δωδεκανήσου και νησιών Αργοσαρωνικού. β)Στην υπηρεσία του Οργανισμού στο Αγρίνιο από τις περιοχές των Νομών Αιτωλοακαρνανίας, Ευρυτανίας και Λευκάδος. γ)Στην Υπηρεσία του Οργανισμού στη Λάρισα, από τις περιοχές των Νομών Μαγνησίας, Λαρίσης, Τρικάλων, Καρδίτσας και Ν. Σποράδων και μέχρις πλήρους στελεχώσεως της Τοπικής Υπηρεσίας του Οργανισμού στη Λάρισα, στην Τοπική Υπηρεσία του Οργανισμού στο Βόλο. Σελ. 68,268 Τεύχος 1292 - Σελ. 102 δ)Στην Υπηρεσία του Οργανισμού στο Ηράκλειο Κρήτης από τις περιοχές των Νομών Ηρακλείου, Χανίων, Ρεθύμνης και Λασιθίου. ε)Στην Υπηρεσία του Οργανισμού στη Θεσσαλονίκη από τις περιοχές των Νομών Θεσσαλονίκης, Πιερίας, Ημαθίας, Πέλλας, Χαλκιδικής, Κιλκίς και Σερρών. στ)Στην Υπηρεσία του Οργανισμού στα Ιωάννινα, από τις περιοχές των Νομών Ιωαννίνων, Θεσπρωτίας, Πρεβέζης, Άρτας, Κερκύρας. ζ)Στην Υπηρεσία του Οργανισμού στην Καβάλα από τις περιοχές των Νομών Καβάλας, Ξάνθης, Ροδόπης, Έβρου, Δράμας και μέχρι πλήρους στελεχώσεως της Τοπικής Υπηρεσίας του Οργανισμού στην Καβάλα, στην Τοπική Υπηρεσία του Οργανισμού στη Θεσσαλονίκη. η)Στην Υπηρεσία του Οργανισμού στην Μυτιλήνη από τις περιοχές Νομών Λέσβου, Σάμου και Χίου και μέχρι πλήρους στελεχώσεως της Τοπικής Υπηρεσίας του Οργανισμού στην Κεντρική Υπηρεσία στην Αθήνα. θ)Στην Υπηρεσία του Οργανισμού στην Πάτρα από τις περιοχές των Νομών Κορινθίας, Αργολίδας, Αχαΐας, Ηλείας, Μεσσηνίας, Λακωνίας, Αρκαδίας, Ζακύνθου και Κεφαλληνίας. ι)Στην Υπηρεσία του Οργανισμού στην Κοζάνη από τις περιοχές των Νομών Κοζάνης, Γρεβενών, Καστοριάς και Φλωρίνης και μέχρι πλήρους στελεχώσεως της Τοπικής Υπηρεσίας Κοζάνης, στην Τοπική Υπηρεσία του Οργανισμού στη Θεσσαλονίκη. Οι Περιφερειακές Υπηρεσίες προβαίνουν σε νέο έλεγχο των αιτήσεων και δικαιολογητικών και εφόσον πληρούνται οι προϋποθέσεις του Κανονισμού, αποδέχονται τις αιτήσεις, η Κεντρική Υπηρεσία με απόφαση του Διοικητικού Συμβουλίου του Οργανισμού, η Τοπική Επιτροπή Θεσ/νίκης με απόφασή της και οι λοιπές υπηρεσίες του Οργανισμού με απόφαση των κατά τόπους Συμβουλευτικών Επιτροπών. Σε περίπτωση που θα διαπιστωθεί ότι οι ενδιαφερόμενοι δεν πληρούν τις προϋποθέσεις ή ελλείπουν δικαιολογητικά, η Κεντρική Υπηρεσία Αθηνών και οι αρμόδιες περιφερειακές υπηρεσίες με έγγραφό τους γνωρίζουν στους ενδιαφερομένους την απόρριψη του αιτήματος, ή την ανάγκη υποβολής συμπληρωματικών δικαιολογητικών. 423 15.Β.α.76 Οργανισμός Εργατικής Εστίας 6)Το Διοικητικό Συμβούλιο του Οργανισμού, με απόφασή του, αναθέτει τον έλεγχο των αιτήσεων χορήγησης χρηματικού βραβείου και σε άλλες Υπηρεσίες του Οργανισμού και μεταφέρει τις αρμοδιότητες ελέγχου των αιτήσεων, από υπηρεσία σε υπηρεσία. 7)Οι κατά περίπτωση εργαζόμενοι που είναι ασφαλισμένοι σ' οποιονδήποτε άλλο κύριο ασφαλιστικό φορέα κύριας ασφάλισης μισθωτών (εκτός ΙΚΑ) όλης της Ελληνικής Επικράτειας θα προσκομίσουν βεβαίωση από τα κατά τόπους υποκαταστήματα του ασφαλιστικού τους φορέα η οποία θα αναφέρει: αα)Τον αριθμό των ημερών εξαρτημένης εργασίας ιδιωτικού δικαίου, που έχει πραγματοποιήσει στην ασφάλιση ο κατά περίπτωση εργαζόμενος μέσα στην καθορισμένη εκπαιδευτική περίοδο. ββ)Τις ημέρες εξαρτημένης εργασίας του τελευταίου τριμήνου κατά το οποίο απασχολήθηκε ο κατά περίπτωση εργαζόμενος πριν από τη λήξη της καθορισμένης χρονικής περιόδου, αναλυτικά για κάθε μήνα. 8)Για το Ασφαλιστικό Ταμείο που ασφαλίζουν τους εργαζόμενους ή τις εργαζόμενες σε χρόνια και όχι σε μέρες, θα λαμβάνεται υπόψη σχετική βεβαίωση του εργοδότη, στην οποία θα αναλύεται ο αριθμός ημερών εργασίας, στο σύνολο κατ' έτος, καθώς και οι ημέρες εργασίας του τελευταίου τριμήνου που εργάσθηκαν πριν από τη λήξη της καθορισμένης χρονικής περιόδου. Εάν δεν προκύπτει, από τα παραπάνω δικαιολογητικά, ο αριθμός ημερών εργασίας, εφαρμόζεται αναλογικά το άρθρ. 4 του Νόμ. 4202/1961 σύμφωνα με το οποίο ο ασφαλισμένος λογίζεται ότι έχει πραγματοποιήσει 20 ημέρες εργασίας κατά μήνα ή 240 κατ' έτος ασφάλισης, εκτός αν από τη Νομοθεσία που διέπει τον Ασφαλιστικό Οργανισμό, προκύπτει διάφορος πράγματι αριθμός ημερών εργασίας, κατά μήνα ή κατ' έτος. Σύμφωνα με τα ως άνω σε καμία περίπτωση δεν λαμβάνονται υπόψη περισσότερες από 25 κατά μήνα ή 300 κατ' έτος ημέρες εργασίας. 9)Εάν μετά την πάροδο τριμήνου από την υποβολή της αιτήσεως δεν προσκομίσουν οι ενδιαφερόμενοι όλα τα απαιτούμενα δικαιολογητικά, η Υπηρεσία με έγγραφό της επί αποδείξει, τους καλεί να υποβάλλουν τα ελλείποντα δικαιολογητικά εντός προθεσμίας 2 μηνών από την παραλαβή του άνω εγγράφου. Παρερχομένης απράκτου της άνω προθεσμίας η αίτηση απορρίπτεται χωρίς καμία άλλη ειδοποίηση παρεχομένης της ευχέρειας στους ενδιαφερόμενους να υποβάλλουν ένσταση ενώπιον του Διοικητικού Συμβουλίου του Οργανισμού εντός ανατρεπτικής προθεσμίας 60 ημερών από την επομένη της επιδόσεως της απορριπτικής αποφάσεως, στην οποία θα αναπτύσσονται οι σχετικοί λόγοι. Οι παραπάνω συνέπειες λόγω μη εγκαίρου καταθέσεως των δικαιολογητικών που λείπουν θα αναγράφονται στα έντυπα αιτήσεων της Υπηρεσίας και θα δηλούται ενυπογράφως γνώση αυτών από τους αιτούντες, κατά το χρόνο καταθέσεως της αίτησης. 10)Εάν, για τη συμπλήρωση της προϋποθέσεως των 80, των 100 ή των 150 ημερών εργασίας στην ασφάλιση, υπάρχουν ημέρες επιδοτήσεως για ανεργία ή ασθένεια, ή εργατικό ατύχημα του, κατά περίπτωση εργαζομένου, μέσα στην καθορισμένη χρονική περίοδο, θα προσκομίζεται σχετική βεβαίωση από την αντίστοιχη αρμοδία υπηρεσία που θα αναγράφεται ο χρόνος (αρχή και λήξη) και ο αριθμός ημερών της επιδότησης, αναλυτικά κατά περίπτωση. Οι εργαζόμενοι στο Δημόσιο ή Ν.Π.Δ.Δ. που μονιμοποιήθηκαν μέχρι 90 ημέρες πριν από τη λήξη της εκπαιδευτικής περιόδου, δύνανται, να τύχουν του εν λόγω χρηματικού βραβείου και ως εργάσιμο τρίμηνο λαμβάνεται το τελευταίο πριν από τη μονιμοποίησή τους. 11)Πιστοποιητικό σπουδών της οικείας σχολής περί του προαγωγικού βαθμού και της περιόδου κατά την οποία τελείωσαν τις εξετάσεις τους. 12)Υπεύθυνη δήλωση του άρθρ. 8 Νόμ. 1599/86 στην οποία δηλώνεται από τον κατά περίπτωση εργαζόμενο ότι: α)Η τελευταία εργασία του πριν από τη λήξη της καθοριζομένης χρονικής περιόδου ήταν εξαρτημένη εργασία ιδιωτικού δικαίου για την οποία κατεβλήθηκαν οι υπέρ του Οργανισμού Εργατικής Εστίας εισφορές. β)Δεν έχει πάρει πτυχίο από άλλη ανώτερη ή ανώτατη δημόσια σχολή ή σε περίπτωση που έχει πάρει τέτοιο πτυχίο ότι δεν έτυχε για την επίδοσή του, χρηματικού βραβείου από την Εργατική Εστία. 11)Σπουδαστές - σπουδάστριες, φοιτητές - φοιτήτριες, συνταξιούχοι και επιδοματούχοι ή παιδιά ή σύζυγοι συνταξιούχων και επιδοματούχων υποβάλουν: 1)Υπεύθυνη δήλωση του άρθρ. 8 Νόμ. 1599/86 στην οποία δηλώνεται από τον κατά περίπτωση εργαζόμενο ότι: α)Η τελευταία εργασία του πριν από τη λήξη της καθοριζομένης χρονικής περιόδου ήταν εξαρτημένη εργασία ιδιωτικού δικαίου για την οποία κατεβλήθηκαν οι υπέρ του Οργανισμού της Εργατικής Εστίας εισφορές. β)Δεν έχει πάρει πτυχίο από άλλη ανώτερη ή ανώτατη δημόσια σχολή ή σε περίπτωση που έχει πάρει τέτοιο πτυχίο ότι δεν έτυχε για την επίδοσή του, χρηματικού βραβείου από την Εργατική Εστία. ΙΙ)Σπουδαστές - σπουδάστριες, φοιτητές - φοιτήτριες, συνταξιούχοι και επιδοματούχοι ή παιδιά ή σύζυγοι συνταξιούχων και επιδοματούχων υποβάλουν: 1)Υπεύθυνη δήλωση του άρθρ. 8 Νόμ. 1599/86 στην οποία δηλώνουν ότι: α)Πριν από τη συνταξιοδότησή τους ήταν εργαζόμενοι με σχέση εξαρτημένης εργασίας ιδιωτικού δικαίου και β)το χρόνο ενάρξεως της συνταξιοδοτήσεως ή της καταβολής του επιδόματος αναπροσαρμογής και γ)Τον αριθμό των ημερών εργασίας στην ασφάλιση που τυχόν έχουν πραγματοποιήσει κατά τη χρονική περίοδο από 1 Σεπτεμβρίου μέχρι 31 Αυγούστου. 2)Τα προβλεπόμενα στις παρ. 11 και 12 εδάφ. β' του κεφ. Ι δικαιολογητικά. ΙΙΙ.Εκτός των ανωτέρω οι δικαιούχοι υποβάλλουν κατά περίπτωση τα εξής δικαιολογητικά: «1)Όσοι ανήκουν στα άτομα με ειδικές ανάγκες με ποσοστό αναπηρίας τουλάχιστον 67% (και ως τέτοια νοούνται κωφάλαλοι, οι έχοντες βαρειά νοητική καθυστέρηση, οι πάσχοντες από μεσογειακή αναιμία, σπαστικοί, οι νεφροπαθείς που κάνουν αιμοκάρθαση, τετραπληγικοί - παραπληγικοί, ακρωτηριασμένοι) στους τυφλούς, προσκομίζουν βεβαίωση Υ γειονομικής Επιτροπής του Ι.Κ.Α. ή άλλου Δημόσιου Φορέα από την οποία θα προκύπτει ότι ανήκουν στα άτομα με ειδικές ανάγκες με ποσοστό αναπηρίας 67%. Ο συνοΜετά τη σελ. 68,269 Τεύχος 1292 - Σελ. 103 424 Οργανισμός Εργατικής Εστίας 15.Β.α.76 δός τυφλού θα προσκομίζει επικυρωμένη φωτοτυπία της κάρτας συνοδού. Το προσωπικό του Υπουργείου Εργασίας και του Ο.Ε.Ε. βεβαίωση της Υπηρεσίας του στην οποία θα αναφέρεται ότι κατά την κρίσιμη εκπαιδευτική περίοδο ανήκαν στο προσωπικό τους. Επίσης οι συνταξιούχοι του Ο.Ε. Εστίας θα προσκομίζουν επικυρωμένο αντίγραφο της απόφασης συνταξιοδότησής τους». Το εδάφ. 1 τροποποιήθηκε ως άνω από την παρ. 8 της 50527/7-28 Ιουν. 1995 (ΦΕΚ Β' 565), διόρθ. σφαλμ. στο ΦΕΚ Β' 750/31-8-1995, απ. Υπ. Εργασίας. 2)Τα παιδιά πολυτέκνων, εκτός από τα άλλα δικαιολογητικά, θα υποβάλλουν και φωτοτυπικό αντίγραφο του βιβλιαρίου πολυτέκνου. Προθεσμία υποβολής δικαιολογητικών Άρθρ.4.-Τα δικαιολογητικά όσων συγκεντρώνουν τις καθοριζόμενες προϋποθέσεις θα υποβάλλονται μέσα σε ανατρεπτική προθεσμία ενός (1) χρόνου που αρχίζει από τη λήξη της κρίσιμης χρονικής περιόδου. Για τους σπουδαστές των ΤΕΙ ο χρόνος υποβολής των δικαιολογητικών τους αρχίζει από τη λήξη της εκπαιδευτικής περιόδου που καθορίζεται γι' αυτούς (άρθρ. 27 Νόμ. 1404/83). Η αίτηση είναι έντυπη που χορηγείται δωρεάν από τις κατά τόπους Υπηρεσίες του Οργανισμού, στις οποίες και υποβάλλεται με τα λοιπά δικαιολογητικά. Ενστάσεις Άρθρ.5.-1)Η απόφαση με την οποία απορρίπτεται αίτηση χορηγήσεως του χρηματικού βραβείου για οποιοδήποτε λόγο, μπορεί να προσβληθεί ενώπιον του Διοικητικού Συμβουλίου του Οργανισμού, με ένσταση η οποία ασκείται εντός ανατρεπτικής προθεσμίας 60 ημερών από της επομένης της νομίμου κοινοποιήσεως της αποφάσεως στον ενδιαφερόμενο. 2)Το Διοικητικό Συμβούλιο του Οργανισμού επιλαμβάνεται και αποφασίζει επί όλων των υποβαλλομένων ενστάσεων οριστικά και με αιτιολογημένη απόφασή του ανάλογα με την νομιμότητα και την σοβαρότητα των λόγων που επικαλείται στην ένσταση ο ενδιαφερόμενος, λαμβάνονται κυρίως υπόψη του, για την αποδοχή αυτών στις περιπτώσεις κατά τις οποίες: α)Ο προβλεπόμενος από τον κανονισμό ελάχιστος αριθμός ημερών εργασίας είναι μειωμένος μέχρι και 10 ημέρες εργασίας. β)Ο ελάχιστος αριθμός της απαιτουμένης κατά τον Κανονισμό βαθμολογίας υπολείπεται μέχρι 5/10 της μονάδος. Σελ. 68,270 Τεύχος 1292 - Σελ. 104 Ποσό Χορηγουμένου Χρηματικού Βραβείου Άρθρ.6.-Το ποσό του χρηματικού βραβείου υπολογίζεται με βάση το 25πλάσιό του, κατά τη λήξη της εκπαιδευτικής περιόδου ήτοι την 30ήν Ιουνίου, ισχύοντος κατωτάτου ορίου ημερησίων αποδοχών ανειδικεύτου, χωρίς προϋπηρεσία και λοιπά επιδόματα, εργατοτεχνίτη και διαμορφώνεται κατά περίπτωση ως εξής: α)Για φοιτητές, φοιτήτριες, σπουδαστές, σπουδάστριες, εργαζόμενους, συνταξιούχους ή επιδοματούχους, το πόσο της παρ. 1 μειωμένο κατά 10%. β)Για φοιτητές, φοιτήτριες, σπουδαστές, σπουδάστριες, παιδιά ή συζύγους εργαζομένων ή συνταξιούχων ή επιδοματούχων, το ποσό της παρ. 1 μειωμένο κατά 20%. γ)Για φοιτητές, φοιτήτριες, σπουδαστές, σπουδάστριες, εργαζομένους ή συνταξιούχους ή επιδοματούχους, παιδιά πολυτέκνων, το ποσό της παρ. 1 προσαυξημένο κατά 10%. δ)Για φοιτητές, φοιτήτριες, σπουδαστές, σπουδάστριες, παιδιά γονέων εργαζομένων ή συνταξιούχων ή επιδοματούχων πολυτέκνων, το ποσό της παρ. 1. 2)Σε όλες τις ανωτέρω περιπτώσεις το χορηγούμενο χρηματικό βραβείο στρογγυλοποιείται στο επόμενο 50δραχμο. Άρθρ.7.-Από της ενάρξεως της ισχύος της παρούσης καταργούνται οι υπ' αριθ. 13760/3120/ 30.6.78, 39161/8881/9.10.78, 50363/13.1.1979, 53500/ 15.9.1981, 53726/3.8.1982 και 52294/27.6.1986 αποφάσεις μας, καθώς επίσης και πάσα άλλη διάταξη, η οποία αντίκειται στον παρόντα Κανονισμό. Έναρξη ισχύος Άρθρ.8.-Ο παρών Κανονισμός ισχύει για χρηματικά βραβεία εκπαιδευτικής περιόδου 1991-1992 και εφεξής. 425 15.Β.α.76 Οργανισμός Εργατικής Εστίας